Un Suhoi rusesc trece razant pe lângă un F-16 american în apropiere de Alaska. General SUA: O manevră „nesigură și neprofesională”
Comandamentul de Apărare Aerospațială din America de Nord (North American Aerospace Defense - NORAD) a publicat luni seara o înregistrare video care arată un incident petrecut săptămâna trecută în apropiere de Alaska: un avion de luptă rusesc de tip Suhoi Su-35 trece aproape razant, la câțiva metri distanță, de un avion F-16 care interceptase un bombardier strategic al Federației Ruse. Imaginile au fost surprinse chiar de la bordul avionului american.